b'\n_START_ARTICLE_\nBekvemmelighedsflag\n_START_PARAGRAPH_\nBekvemmelighedsflag er et flag tilh\xc3\xb8rende et land, men som benyttes p\xc3\xa5 skibe med ejere fra et andet land. Skibsejeren kan p\xc3\xa5 den m\xc3\xa5de undg\xc3\xa5 h\xc3\xb8je skatter i hjemlandet og ogs\xc3\xa5 g\xc3\xb8re skibsregistreringen lettere. Landet, der stiller flaget til r\xc3\xa5dighed, tager betaling for tjenesten, og i nogle sm\xc3\xa5 lande er denne betaling en betydelig indt\xc3\xa6gtskilde. Det g\xc3\xa6lder blandt andet Liberia, Bahamas og Panama._NEWLINE_Anvendelsen af bekvemmelighedsflag er upoul\xc3\xa6rt i mange lande, idet lande med strenge krav mister indt\xc3\xa6gter, ligesom man ofte risikerer d\xc3\xa5rligere sikkerhed og ringere arbejdsforhold om bord._NEWLINE_Internationale konventioner foreskriver, at nationaliteten p\xc3\xa5 skibets flag afg\xc3\xb8r hvilken jurisdiktion, skibet h\xc3\xb8rer under.'